b'\n_START_ARTICLE_\nLe Milieu\n_START_PARAGRAPH_\nLe Milieu, ogs\xc3\xa5 kaldet haute-p\xc3\xa8gre (19. \xc3\xa5rhundrede), Mitan (ca. 1920-1970) eller grand banditisme (nu), er hvad man kalder den organiserede kriminalitet i Frankrig. Ordet blev f\xc3\xb8rste gang brugt af Francis Carco, som et udtryk for et "meget specielt milj\xc3\xb8".\n_START_SECTION_\nAktiviteter og beskrivelse\n_START_PARAGRAPH_\nHistorisk set er det i den syd\xc3\xb8stlige del af Frankrig at den organiserede kriminalitet har udviklet sig. I 2000\'erne var den organiserede kriminalitet p\xc3\xa5 korsika delt i to grupper, banden gang de la Brise de mer p\xc3\xa5 Haute-Corse og bev\xc3\xa6gelsen omkring Jean-J\xc3\xa9r\xc3\xb4me Colonna, der d\xc3\xb8de i 2006 p\xc3\xa5 Corse-du-Sud. Disse to grupperinger er de absolut st\xc3\xb8rste kriminelle grupperinger p\xc3\xa5 fransk jord og de str\xc3\xa6kker sig helt ned i Afrika. Mafiaen p\xc3\xa5 korsika er mest kendt i offentligheden p\xc3\xa5 grund af deres blodige regimente, der har kr\xc3\xa6vet adskillige menneskeliv p\xc3\xa5 \xc3\xb8en. Den nordlige og centrale del af Frankrig er relativt forsk\xc3\xa5net for disse banders voldelige kampagner, her opererer de mere diskret indenfor deres traditionelt st\xc3\xa6rke omr\xc3\xa5der som v\xc3\xa5benhandel og handel med narkotika.'